Kamu bisa jelasin ke aku soal Rumah tumpangan dalam bahasa melayu?

Rumah tumpangan atau pensyen (;  atau  ; ) ialah jenis rumah tetamu atau rumah penginapan. Istilah pensyen ini biasanya digunakan di negara-negara Eropah kebenuaan, di kawasan Afrika Utara dan Timur Tengah yang dahulunya mempunyai populasi ekspatriat Eropah yang besar, dan di beberapa bahagian Amerika Selatan seperti Brazil dan Paraguay. Rumah tumpangan juga boleh didapati di Korea Selatan, Jepun, dan Filipina.

Berbeza dengan inap-sarapan, yang lebih biasa di Amerika Syarikat, rumah tumpangan biasanya menawarkan bukan sahaja sarapan pagi, tetapi juga makan tengahari, makan malam dan kadang-kadang teh. Berbanding membayar untuk bilik dan hidangan secara berasingan, para tetamu memilih pelan yang terdiri daripada penginapan semalaman, sarapan pagi, makan siang dan makan malam (pakej penuh) atau tanpa makan tengah hari (pakej setengah papan).

Perniagaan kecil ini mungkin menawarkan kadar istimewa untuk pelancong yang tinggal lebih seminggu, dan ia boleh terletak di bangunan-bangunan bersejarah, boleh dikendalikan oleh keluarga, dan pada umumnya lebih murah daripada penginapan lain, seperti hotel, walaupun mereka menawarkan perkhidmatan yang lebih terhad.